Document ID: 32003R0318

Komisijas Regula (EK) Nr. 318/2003
(2003. gada 19. februāris),
ar ko groza Regulu (EEK) Nr. 1274/91, ar kuru ievieš sīki izstrādātus noteikumus par to, kā īstenot Regulu (EEK) Nr. 1907/90 par konkrētiem olu tirdzniecības standartiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Regulu (EEK) Nr. 1907/90 par konkrētiem olu tirdzniecības standartiem [1], kurā jaunākie grozījumi izdarīti ar Regulu (EK) Nr. 5/2001 [2], un jo īpaši tās 10. panta 3. punktu un 20. panta 1. un 4. punktu,
tā kā:
(1) Komisijas Regulā (EEK) Nr. 1274/91 [3], kurā jaunākie grozījumi izdarīti ar Regulu (EK) Nr. 45/2003 [4], paredzēti nepieciešamie noteikumi tirdzniecības standartu ieviešanai olu nozarē;
(2) 2) Regulas (EEK) Nr. 1274/91 31. panta 1. punkta a) apakšpunkts attiecas uz pārbaudēm, ko iesaiņošanas centros veic attiecībā uz sašķirotām olām, kas ir gatavas nosūtīšanai, nevis attiecībā uz olām, kas tiek izvestas no iesaiņošanas centriem. Tādēļ attiecīgi jāgroza 31. panta 1. punkta a) apakšpunkta pašreizējais formulējums, lai izvairītos no sajukuma vai nepareizas interpretācijas.
(3) Lai nodrošinātu pienācīgu zemes apsaimniekošanu un novērstu kaitīgu slimību attīstību, var būt nepieciešams ieviest rotāciju dējējvistu brīvās turēšanas novietnēm. Jānodrošina, lai putniem būtu vienmērīga piekļuve visai aploka teritorijai un, ja rotācija tiek īstenota ekstensīvajā brīvās turēšanas sistēmā ar vismaz 10 m2 uz vienu vistu, jānodrošina, lai katram putnam vienmēr būtu vismaz 2,5 m2.
(4) Tāpēc attiecīgi jāgroza Regula (EEK) Nr. 1274/91.
(5) Šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 1274/91 groza šādi.
1) Regulas 31. panta 1. punkta a) apakšpunktā ievada frāzi "nosūtot no iesaiņošanas centra:" aizstāj ar frāzi "iesaiņošanas centrā, gatavu nosūtīšanai:"
2) III pielikumā a) apakšpunkta trešo ievilkumu aizstāj ar šādu:
"- āra aplokiem jāatbilst vismaz Padomes Direktīvas 1999/74/EK 4. panta 1. un 3. punkta b) apakšpunkta ii) punkta nosacījumiem, kuros paredzēts, ka maksimālais vistu ganāmpulka blīvums nekad nav lielāks par 2500 vistām uz vienu hektāru vistām atvēlētās zemes vai nav lielāks par vienu vistu uz 4 m2; tomēr, ja ir pieejami vismaz 10 m2 uz vienu vistu un ja tiek īstenota rotācija, un vistām dota iespēja vienmērīgi piekļūt visai teritorijai saimes dzīves laikā, tad katrā aplokā, kas tiek izmantots, jebkurā laikā jābūt nodrošinātiem vismaz 2,5 m2 uz vienu vistu,
- āra aploki nesniedzas tālāk kā 150 m rādiusā no tuvākās putnu ejas ēkā; tomēr attālums, kas nav lielāks par 350 m no tuvākās putnu ejas ēkā, ir atļauts, ja visā āra aplokā vienādos attālumos atrodas pietiekams skaits nojumju un dzeramo tekņu minētā noteikuma nozīmē - vismaz četras nojumes uz hektāru."
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 19. februārī

Labels: 3
17